ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
دوہزار اٹھارہ اُنیس  کے لئے اہم فصلوں کی پیداوار کے چوتھے قبل از وقت تخمینے
نئیدہلی 20 اگست ۔زراعت ،تعاون اورکسانوں کی فلاح وبہبودکے محکمے کی طرف سے 19 اگست 2019 کو 19-2018 کے لئے اہم فصلوںکی پیداوار کے چوتھے قبل از وقت تخمینے جاری کئے گئے ۔ مختلف فصلوں کے سلسلے میں یہ تخمینے ریاستوں سے ملنے والی معلومات اور دیگر ذرائع سے حاصل ہونے والی معلومات کی تصدیق پر مبنی ہیں۔ 19-2018 کے لئے اہم فصلوں کی پیداوار کے چوتھے قبل از وقت تخمینوں کا موازنہ
06-2005 کے بعدکی پیداوار سے کیا گیا ہے ،جو مندرجہ ذیل ہے :
- 19-2018 کے دوران بڑی فصلوں کی پیداوار کا چوتھا قبل از وقت تخمینہ اس طرح ہے:
اناج:284.95 ملین ٹن
- چاول - 116.42 ملین ٹن
- گیہوں - 102.19 ملین ٹن 
- موٹے اناج- 42.95 ملین ٹن ۔
- مکئی - 27.23 ملین ٹن ۔
- دالیں -23.40 ملین ٹن ۔
- چنا- 10.13 ملین ٹن ۔
- تور – 3.59 ملین ٹن ۔
- تلہن - 32.26 ملین ٹن ۔
- سویا بین – 13.79 ملین ٹن۔
- ریپسیڈ اورسرسوں کا تیل - 9.34 ملین ٹن ۔
- موم پھلی کا تیل -6.69 ملین ٹن ۔
- کپاس – 28.71 ملین گانٹھیں ( فی گانٹھ 170 کلوگرام ۔
- گنّا – 400.16 ملین ٹن 
19-2018 کے قبل ازوقت چوتھے جائزے کے مطابق ملک میں اناج کی کل پیداوار 284.95 ملین ٹن ہونے کی امید ہے ، جو پچھلے پانچ برسوں  کی اناج کی اوسط پیداوار سے 19.20 ملین زیادہ ہے ۔
19-2018 کے دوران چاول کی پیداوار 116.42 ملین ٹن کی ریکارڈ سطح تک پہنچنے کی امید ہے ۔چاول کی پیداوار 18-2017 کی پیداوار 112.76 ملین ٹن کی پیداوار سے 3.66 ملین ٹن زیادہ ہوئی ۔ یہ پیداوار پانچ برسوں کی اوسط پیداوار 107.80 ملین ٹن سے 8.62 ملین ٹن زیادہ ہے۔
گیہوں کی پیداوار 102.19 ملین ٹن کی ریکارڈ سطح تک پہنچنے کی امید ہے ۔ جو 18-2017 کی 99.87 ملین ٹن کی پیداوار کے مقابلے میں 2.32 ملین ٹن زیادہ ہے ۔اس کے علاوہ 19-2018 کے دوران گیہوںکی پیداوار ، گیہوں کی اوسط پیداوار 94.61 ملین ٹن سے 7.58 ملین ٹن زیادہ ہے ۔
دالوں کی کل پیداوار 19-2018 کے دوران 23.40 ملین ٹن ہونے کی امید ہے ،جو پچھلے پانچ برسوں کی اوسط پیداوار 20.26 ملین ٹن سے 3.14 ملین ٹن زیادہ ہے ۔
ملک میں تلہن کی کل پیداوار 19-2018 کے دوران 32.26 ملین ٹن رہنے کی امید ہے ، جو 18-2017 کی پیداوار 31.46 ملین ٹن سے زیادہ ہے ۔اس کے علاوہ 19-2018 کے دوران تلہن کی پیداوار ، تلہن کی اوسط پیداوار سے 2.61 ملین ٹن زیادہ ہے ۔
18-2017 کے مقابلے میں 20.25 ملین اضافے کے ساتھ ملک میں گنے کی پیداوار 19-2018 کے دوران 400.16 ملین ٹن زیادہ ہونے کی امید ہے ۔ اس کے علاوہ 19-2018 کے دوران گنے کی پیداوار ، گنے کی اوسط پیداوار 349.78 ملین ٹن سے 50.38 ملین ٹن زیادہ ہے۔
کپاس کی پیداوار کا اندازہ 28.71 ملین گانٹھیں لگایا گیا ہے ،جن میں سے ہرایک گانٹھ کا وزن 170 کلوگرام ہوگا۔ پٹسن اور میستا کی پیداوار کا اندازہ 9.77 ملین گانٹھیں لگایا گیا ہے ،جس میں سے ہرایک گانٹھ کا وزن 180 کلوگرام ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
U-3778
(Visitor Counter : 67
مواصلات اور اطلاعاتی ٹیکنالوجی کی وزارت
ٹرائی نے مشاورتی پیپر’’مواصلاتی نیٹ ورک میں کالنگ نیم پریزنٹیشن کا تعارف ‘‘ پر تبصرے/ جوابی تبصرے حاصل کرنے کی آخری تاریخ میں توسیع کردی
ٹیلی کام ریگولیٹری اتھارٹی آف انڈیا  نے29 نومبر 2022 کو ’’مواصلاتی نیٹ ورک میں کالنگ نیم پریزنٹیشن کا تعارف ‘‘ پر مشاورتی پیپر جاری کیاتھا۔ شراکت داروں سے مشاورتی پیپر میں اٹھائے گئے مسائل پر تحریری تبصرے وصول کرنے کی آخری تاریخ 27 دسمبر 2022 اور جوابی تبصرے کے لیے 10 جنوری 2023 مقرر کی گئی تھی۔
تبصرے جمع کرانے کے لیے وقت میں توسیع کے لیے انڈسٹری ایسوسی ایشنز کی درخواستوں کو مدنظر رکھتے ہوئے، تحریری تبصرے اور جوابی تبصرے جمع کرانے کی آخری تاریخ کو بالترتیب 17 جنوری 2023 اور 31 جنوری 2023 تک بڑھانے کا فیصلہ کیا گیا ہے۔
تبصرے / جوابی تبصرے الیکٹرانک طور سے advmn@trai.gov.in پر بھیجے جاسکتے ہیں۔ کسی بھی وضاحت / معلومات کے لئے جناب اکھلیش کمار ترویدی ، صلاحکار  ٹرائی سے ٹیلی فون نمبر : +91-11-23210481 پر رابطہ کیا جاسکتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
14364
(Visitor Counter : 64
وزارت دفاع
چیف آف ایئر اسٹاف نے سینٹرل ایئر کمانڈ کے ہیڈ کوارٹرس کا دورہ کیا
ایئر چیف مارشل آر کے ایس بھدوریہ پی وی ایس ایم ، اے وی ایس ایم، وی ایم، اے ڈی سی، چیف آف دی ایئر اسٹاف  نے سینٹرل ایئر کمانڈ  پریاگ راج کے ہیڈ کوارٹرس کا 16 ستمبر 2021 کو ، اُس کے سالانہ کمانڈرس کانفرنس میں شرکت کرنے کی غرض سے دورہ کیا۔ فضائیہ کے چیف کا استقبال ایئر مارشل آر جے ڈَک ورتھ، اے وی ایس ایم، وی ایس ایم، ایئر آفیسر کمانڈنگ ان چیف  سینٹر ایئر کمانڈ کے ذریعہ کیا گیا۔ کمانڈ ہیڈ کوارٹرس پر پہنچنے کے بعد فضائیہ کے چیف کو رسمی گارڈ آف آنر پیش کیا گیا۔
کمانڈروں سے اپنے خطاب کے دوران ، فضائیہ کے سربراہ نے کارروائیوں کی تیاری کے لئے تنقیدی تجزیئے ، دیکھ بھال کے طور طریقوں پر توجہ رکھنے اور جسمانی اور سائبر سکیورٹی کو یقینی بنانے کی ضرورت پر زور دیا۔ انہوں نے کمانڈروں کو ہدایت دی کہ وہ تمام پلیٹ فارموں کی تیاری کو یقینی بنائیں اور اسلحہ جاتی نظام اور اثاثوں کی اعلی ترین سطح پر دیکھ بھال کی جائے۔ فضائیہ کے چیف نے حالیہ سیلاب سے بچاؤ کے کاموں اور شہری انتظامیہ کی مدد کرنے کے لئے سینٹرل ایئر کمانڈ کی ستائش کی۔
فضائیہ چیف نے ایک محفوظ فعال پروازوں کے ماحول کو یقینی بنانے کی سمت میں اپنی کوششیں جاری رکھنے کے لئے کمانڈروں کو تاکید کی اور اختراع ، خود اعتمادی اور دیسی طور طریقوں کا اپناتے ہوئے ہندوستانی فضائیہ کی جنگی صلاحیتوں میں اضافہ کرنے کی ضرورت پر زور دیا۔
۔۔۔۔۔۔۔۔۔۔۔۔۔۔۔۔۔۔

U-9091
(Visitor Counter : 171
وزارت خزانہ
ڈی آر آئی نے ممبئی بین الاقوامی ہوائی اڈے پر 3.7 کروڑ روپئے کی نا جائز غیر ملکی کرنسی کے ساتھ دو مسافروں کو پکڑا
نئی دلّی ،26 نومبر/ آپریشن چیک شرٹس کے حصے کے طور پر، ڈیٹا اینالیٹکس کا استعمال کرتے ہوئے، ڈائریکٹوریٹ آف ریونیو انٹیلی جنس  نے دو مسافروں کے بارے میں مخصوص انٹیلی جنس حاصل کی ، جو غیر ملکی کرنسی کو بھارت سے باہر اسمگل کرنے کی کوشش کر رہے تھے ۔ ڈی آر آئی حکام نے 26 نومبر ، 2021 ء کے اول وقت میں ممبئی کے چھترپتی شیواجی مہاراج بین الاقوامی ہوائی اڈے پر ، ان دو مسافروں کو روکا ، جو شارجہ جانے والے تھے۔ ان کے سامان کی چیکنگ کے دوران 3.7 کروڑ روپئے کی امریکی ڈالر اور سعودی درہم میں غیر ملکی کرنسی برآمد کی گئی ۔
غیر ملکی کرنسی کو لے جانے والے سامان کے نیچے ایک چالاکی سے ڈیزائن کی گئی جگہ میں چھپایا گیا تھا۔ اس سے عام طور پر سامان کی چیکنگ میں تلاش کر پانا مشکل تھا ۔
دونوں گرفتار مسافروں کے پاس مذکورہ کرنسی کی غیر قانونی ملکیت یا قانونی برآمدگی کے لئے کوئی دستاویزات نہیں تھے ۔ ان مسافروں سے برآمد ہونے والی کرنسی کسٹمز ایکٹ - 1962 کی دفعہ 110 کے تحت ضبط کر لی گئی ہے۔ اس معاملے میں مزید تفتیش جاری ہے۔
کسٹمز ایکٹ کے مطابق اسمگل کی جانے والی رقم غیر قانونی طور پر منی لانڈرنگ کا ذریعہ سمجھی جاتی ہے ، جو مجرمانہ سرگرمیوں کے لئے استعمال کی جا سکتی ہے ۔ اس کے علاوہ ، یہ قومی معیشت اور قومی سلامتی کے لئے بھی ایک خطرہ ہے ۔
ڈی آر آئی سرگرمی کے ساتھ نگرانی رکھتی ہے اور غیر ملکی کرنسی، سونا، منشیات اور دیگر ممنوعہ اشیا کی ملک میں اور باہر اسمگلنگ کو روکنے کے لئے مسلسل چوکس رہتی ہے ۔ یہ پچھلے ڈیڑھ ماہ میں کسی بین الاقوامی ہوائی اڈے پر غیر ملکی کرنسی ضبط کرنے کا چوتھا واقعہ ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 13349
(Visitor Counter : 119
وزیراعظم کا دفتر
وزیر اعظم اور سری لنکا کے صدر کے درمیان ٹیلی فون پر بات چیت
نئی دہلی، 23 مئی 2020 ۔ وزیر اعظم جناب نریندر مودی نے آج کوڈ-19 کی وبا اور خطے میں صحت و اقتصادیات کے شعبے میں اس کے ممکنہ اثرات کے سلسلے میں سری لنکا کے صدر عالی جناب گوتابایا راج پکشے کے ساتھ فون پر بات چیت کی۔
وزیر اعظم جناب مودی نے یقین دلایا کہ ہندوستان اس وبا کے اثرات کو کم کرنے کے لئے سری لنکا کو ہر ممکنہ مدد دینے کا سلسلہ جاری رکھے گا۔
صدر جناب راج پکشے نے وزیر اعظم جناب مودی کو اپنے ملک میں اقتصادی سرگرمیوں کو دوبارہ شروع کرنے کے لئے اپنی حکومت کے ذریعے کئے جارہے متعدد اقدامات کے بارے میں جانکاری دی۔ اس تناظر میں دونوں ہی لیڈروں نے سری لنکا میں نافذ کئے جارہے، ہندوستان سے امداد یافتہ ترقیاتی پروجیکٹوں میں تیزی لانے کی ضرورت پر اتفاق کیا۔ اس کے علاوہ دونوں لیڈروں نے بھارت کے نجی شعبے کے ذریعے سری لنکا میں سرمایہ کاری اور ویلیو ایڈیشن کو فروغ دینے کے امکانات پر بھی تبادلہ خیال کیا۔
وزیر اعظم جناب مودی نے سری لنکا کے لوگوں کی اچھی صحت اور خوش حالی کے لئے اپنی نیک خواہشات پیش کیں۔
مکانات اور شہری غریبی کے خاتمے کی وزارت
امرت2.0 کا مقصد شہروں کو وافر پانی والا شہر بنانا اور 500 امرت شہروں میں سیوریج/ گندے نالے کے بندوبست کے لیے صد فی صد کوریج کرنا ہے
نئی دہلی،20 دسمبر 2021: ہاؤسنگ اور شہری امور کے وزیر مملکت جناب کوشل کشور نے آج راجیہ سبھا میں ایک سوال کے تحریری جواب میں اطلاع فراہم کی کہ حکومت ہند نے یکم اکتوبر 2021 کو شہروں کی تزئین کاری اور شہروں کو تبدیل کرنے کے لیے اٹل مشن  2.0 کا آغاز کیا۔ امرت 2.0 کے تحت پیئے جل سرویکشن شہر میں پانی کی سپلائی کے معیار، مقدار اور کوریج کے سلسلے میں خدمات کی سطح کے معیارات کی بجا آوری کا جائزہ لینے کے لیے چیلنج سے بھرپور ایک عمل ہے۔ یہ پانی کے کلسٹروں، آبی ذخائر کے احیاء اور ہنرمندی کے فروغ کے ذریعے غیر آمدنی والے پانی کی کمی کے تعلق سے کئے گئے اقدامات کا بھی جائزہ لے گا۔ اپنے پہلے مرحلے میں پیئے جل سرویکشن امرت کے تحت 500 منتخب شہروں کا احاطہ کرے گا۔
نیتی آیوگ نے امرت سمیت مرکزی امداد یافتہ اسکیموں کا تیسرے فریق کے ذریعے جائزے کا انعقاد کیا تھا۔ جائزے کی رپورٹ کے مطابق امرت اسکیم کا جائزہ افادیت، موثریت، پائیداری اثرات اور مساوات جیسے وسیع پیمانوں کے تحت لیا گیا۔
جائزے کے مطابق معیارات اور پیمانوں پر امرت کی کارکردگی تسلی بخش پائی گئی ہے۔
شہروں کی تزئین کاری اور شہروں کو بدلنے کے لیے اٹل مشن امرت کا آغاز 500 شہروں میں 25 جون 2015 کو کیا گیا تھا۔ اس کا مقصد 500 منتخب امرت شہروں میں ہمہ گیر پانی کی سپلائی فراہم کرنا اور سیوریج کوریج میں خاطر خواہ بہتری لانا تھا۔
حال ہی میں حکومت نے تمام شہروں میں ، شہروں کو وافر پانی والا شہر بنانے،ہمہ گیر پانی کی سپلائی فراہم کرنے اور 500 امرت شہروں میں صد فی صد سیوریج/ گندے نالے کے بندوبست کا کوریج فراہم کرنے کے مقصد سے یکم اکتوبر 2021 کو شہروں کی تزئین کاری اور شہروں کو بدلنے کے لیے اٹل مشن  2.0 کا ا ٓغاز کیا تھا۔ جہاں تک دیگر شہروں میں سیوریج/ گندے نالے کے بندوبست کا معاملہ ہے تو اس کا احاطہ یکم اکتوبر 2021 کو شروع کئے گئے سووچھ بھارت مشن –شہری  2.0 کے تحت کیا جائے گا۔
شماریات اور پروگرام کے نفاذ کی وزارت
شہری علاقوں کی جانب مردوں کی ہجرت
اعداد و شمار اور پروگرام کے نفاذ کی وزارت، منصوبہ بندی کی وزارت اور کارپوریٹ امور کی وزارت میں ریاستی وزیر راؤ اندرجیت سنگھ نے آج راجیہ سبھا میں ایک سوال کےتحریری جواب میں بتایاکہ جولائی 2020 سے جون 2021 کے دوران شماریات اور پروگرام کے نفاذ کی وزارت کے نیشنل سیمپل سروے آفس  کے ذریعہ کئے گئے متواتر لیبر فورس سروے  میں، گھر کے افراد کی نقل مکانی کی تفصیلات سے متعلق معلومات اکٹھی کی گئیں اور ‘ہندوستان میں ہجرت-21-2020’ کے عنوان سے رپورٹ جاری کی گئی تھی۔ وزارت کی طرف سے جاری کردہ ‘ہندوستان میں ہجرت-21-2020’کے عنوان سے اس رپورٹ کے مطابق، ریاستوں میں مرد تارکین وطن کا فیصد53.7ہےجو دیہی علاقوں کے لحاظ سے آخری معمول کی رہائش کے مقام سےشہری علاقوں میں ہجرت کر گئے۔
بہت چھوٹی، چھوٹی اور درمیانی صنعتوں کی وزارت
مرکزی وزیر نتن گڈکری نے بنیادی ڈھانچے اور بہت چھوٹی، چھوٹی اور اوسط درجے کی صنعتوں  سیکٹر میں بین الاقوامی سرمایہ کاری بڑھانے کی ضرورت پر زور دیا
سڑک ٹرانسپورٹ، شاہراہوں اور بہت چھوٹی، چھوٹی اور اوسط درجے کی صنعتوں  کے مرکزی وزیر جناب نتن گڈکری نے ہندوستانی شاہراہوں اور ایم ایس ایم ای سیکٹروں میں بین الاقوامی انسٹی ٹیوشنس اور دیگر اداروں سے سرمایہ کاری بڑھانے کی ضرورت پر زور دیا ہے۔ انہوں نے کہا کہ آٹو موبائل اور ایم ایس ایم ای بھارتی معیشت کی ترقی کے دو اہم انجن یعنی اہم ستون ہیں۔
آج سڑک کے بنیادی ڈھانچے اور ایم ایس ایم ایز میں تجارتی سرمایہ کاری اور اشتراک سے متعلق انڈو-آسٹریلین چیمبر آف کامرس اینڈ وومین نووویٹر سے خطاب کرتے ہوئے وزیر موصوف نے کہا کہ بھارت اور آسٹریلیا پہلے ہی سڑک کے تحفظ کے شعبے میں تعاون کررہے ہیں۔ انہوں نے کہا کہ اس تعاون نے سڑک کے لئے بہتر ڈیزائن فراہم کئے ہیں اور عوام کے لئے مواقع پیدا کیے ہیں۔ انڈین روڈ سیفٹی اسسمینٹ پروگرام کے تحت 21000 کلو میٹر تک کی سڑکوں کا جائزہ لیاگیا ہے اور تقریباً 3000 کلو میٹر لمبی سڑک ٹکنالوجیکل اپ گریشن کے تحت ہے۔ انہوں نے کہا کہ بہتر روڈ انجینئرنگ اور عوام میں بڑھتی بیداری کی وجہ سے بہتری ممکن ہوپائی ہے۔ انہوں نے کہا کہ یہ اندازہ لگایا گیا ہے کہ یہ اپ گریشن پروگرامز سڑک حادثوں میں تقریباً 50 فیصد کمی لائیں گے۔ جناب گڈکری نے مطلع کیا کہ ہمارا مقصد 2030 تک سڑک حادثوں میں ہونے والی اموات کو صفر تک لانا ہے اور یہ نشانہ ہم 2030 تک حاصل کرلیں گے۔
جناب گڈکری نے بتایا کہ ان کی وزارت نے سڑک حادثات کو کم کرنے کے لئے بہت سے اقدامات کیے ہیں۔ عالمی بینک اور اے ڈی بی نے اس مہم کے لئے سات سات ہزار کروڑ روپے دینے کا عزم ظاہر کیا ہے۔ انہوں نے کہا کہ سماجی بیداری، لوگوں کو آگاہ کرکے، ہنگامی خدمات کو بہتر بنا کر، طبی انشورنس کے لئے زور دے کر اور مزید اسپتال فراہم کرکے ملک سڑک کے تحفظ کے اپنے نشانوں کے حصول کے بہت قریب پہنچ رہا ہے۔انہوں نے 2019 کے موٹر وہیکل قانون کا ذکر کیا، جو ہندوستان میں ٹرانسپورٹ سیکٹر کے تمام پہلوؤں سے ایک جامع قانون ہے۔
وزیر موصوف نے کہا کہ حکومت گاوؤں ، زراعت اور قبائلی سیکٹرس پر توجہ مرکوز کررہی ہے اور وہ وہاں روزگا رکے مواقع فراہم کررہی ہے۔ انہوں نے زور دیتے ہوئے کہا کہ یہ ایم ایس ایم ای سیکٹر ہے جو آنےو الے سالوں میں بھارتی معیشت کو آگے لے کرجائے گا۔ انہوں نے کہا کہ بنیادی ڈھانچے اور انشورنس سیکٹروں میں سرمایہ کاری کھل گئی ہے، کیونکہ انشورنس پنشن اور ساجھیداری معیشتوں میں زبردست مواقع ہیں۔ انہوں نے کہا کہ ایم ایس ایم ای جلد ہی کیپٹل مارکیٹ بھی بننے جارہی ہے۔
آسٹریلیا کے نائب وزیر اعظم نے بھی سڑک سیکٹر خصوصاً سڑک کے تحفظ کے شعبے میں اپنے ملک کے مختلف اقدامات کا ذکر کیا۔ انہوں نے مزید کہا کہ ہندوستان اور آسٹریلیا کے مضبوط تعلقات ہیں، جو اس سے پہلے کبھی اتنے مضبوط نہیں تھے۔ انہوں نے اس اعتماد کا اظہار کیا کہ دونوں ملکوں کے درمیان تجارت اور کامرس سمیت مختلف شعبوں میں تعلقات مزید مستحکم ہوں گے۔ انہوں نے بنیادی ڈھانچہ تعمیر کرنے کی ضرورت پر زور دیا اور کہا کہ کووڈ -19 عالمی وبا پر قابو پانے کا یہ ایک راستہ ہے۔
...............................................................
م ن، ح ا، ع ر
U-4479
(Visitor Counter : 70
وزارت دفاع
قدیم طرز کے بحری جہاز کا تلا ڈالنے کی کیل تقریب
قدیم طرز کے جوڑے گئے بحری جہاز کی دوبارہ تیاری کے لئے کیل رسم ثقافت اور امور خارجہ کی مرکزی وزیر مملکت محترمہ میناکشی لیکھی کے ہاتھوں انجام پائی۔ 12؍ ستمبر کو گوا کے ایم ؍ایس ہودی انوویشنز میں یہ تقریب ہوئی، جہاں ایڈمرل آر ہری کمار، سی این ایس اور جناب سنجیو سانیال، رکن پی ایم ایڈوائزری کونسل اور ثقافت کی وزارت اور بحریہ کے اعلیٰ افسران موجود تھے۔ قدیم طرز سے جوڑے گئےبحری جہاز کوپھر سے تیار کرنے کا پروجیکٹ کئی وزارتوں کے ذریعے عمل میں لایا جا رہا ہے۔۔ اس کا ڈیزائن اور تعمیر کی ہندوستانی بحریہ نگرانی کر رہی ہے اور اس میں رقوم فراہم کی ہیں۔ وزارت ثقافت نے 22 مہینوں میں اس بحری جہاز کو تیار کر کے سونپنے کے عمل میں تین فریق شامل ہیں اور یہ کنٹریکٹ ہندوستانی بحریہ ، وزارت ثقافت اور میسرز ہودی انوویشنز کے ماہی 18 جولائی 2023 کو ہوا تھا۔
یہ لکڑی کی کشتی کی شکل کا جوڑا گیا جہاز ہوگا، جس میں تختوں کو رسیوں کے ذریعے آپس میں جوڑا جاتا ہے۔ قدیم زمانے میں ہندوستان میں یہ تکنیک استعمال کی جاتی تھی۔ اس پروجیکٹ کا مقصد بحری جہازوں کی تیاری کی اس قدیم تکنیک کو دنیا کے سامنے پیش کرنا ہے، جو ہمارے ملک کی ایک شاندار وراثت ہے۔
یہ بحری جہاز تیار ہو جانے کے بعد 2025 میں اس کو جنوب مشرق ایشیاء ؍ خلیج فارس کے سفر پر روانہ کیا جائے گا۔
تقریروں کا خلاصہ:
اسے ہندوستان کی قدیم بحری وراثت کے احیاء کی تقریب قرار دیتے ہوئے محترمہ میناکشی لیکھی ، وزیر مملکت برائے ثقافت و امور خارجہ نے کہا کہ وہ جوڑے گئے جہاز کی کیل رسم میں شرکت کر کے بے انتہا مسرت محسوس کر رہی ہیں، جو ہندوستان میں تختوں کو رسیوں کے ذریعے آپس میں جوڑ کر بحری جہاز تیار کرنے کی 2000 سا ل پرانی ٹیکنالوجی کا احیاء ہے۔ وزارت ثقافت ، ہندوستانی بحریہ، بندرگاہوں، جہاز رانی اور آبی گزرگاہوں کی وزارت اور ایم ای اے کی مشترکہ کوششوں سے یہ کام ممکن ہوگا کہ یہ بحری جہاز دور قدیم میں اختیار کئے جانے والے کاروباری راستے پر رواں دواں ہوگا۔
ہندوستان کی مالا مال بحری وراثت کا ذکر کرتے ہوئے وزیراعظم کی اقتصادی امور کی مشاورتی کونسل کے رکن جناب سنجیو سانیال نے کہا کہ یہ یادگار لمحہ ہمارے ملک کی تابناک بحری وراثت کا جشن منانے کا موقع ہے۔
چیف آف نیول اسٹاف، ایڈمرل آر ہری کمار نے کہا کہ اپنی جڑوں پر فخر، اپنے اقدار پر یقین اور اپنے ماضی کی مکمل جانکاری اب ہمارے ملک کے عروج کے پیچھے کار فرما طاقت بن گئی ہے۔
ملک کے شہریوں کو ہماری شاندار سمندری تاریخ کی اہمیت سے آگاہ کرانے پر زور دیتے ہوئے انہوں نے کہا کہ بحریہ کے لئے یہ جہاز ہمارے ملک والوں کو بحری علوم اور معلومات فراہم کرنے کی جانب ایک قدم ہے اور ہماری حکومت کے نقش راہ پر چلتے ہوئے ہمارے شہریوں کے لئے دنیا تک پہنچنے کے لئے ، خواہ وہ کامرس ہو، ثقافت ہو یا باہمی خوشحالی، راہ ہموار ہوئی ہے اور یہی کام جوڑے گئے بحری جہاز تیار کرنے والوں نے صدیوں تک انجام دیا تھا۔
وزیراعظم کا دفتر
وزیر اعظم نے مہا بشوبا پانا سنکرانتی اور اڈیہ نئے سال کے موقع پر مبارکباد پیش کی
وزیر اعظم جناب نریندر مودی نے مہا بشوبا پانا سنکرانتی اور اڈیہ نئے سال کے پر مسرت موقع پر مبارکباد دی ہے۔
وزیر اعظم نے ٹویٹ کیا:
”مہا بشوبا پانا سنکرانتی اور اڈیہ نیا سال مبارک ہو۔ میری تمنا ہے کہ آنے والا سال صحت مند اور خوشگوار گزرے۔“
وزارت دفاع
آرمی میڈیکل کور نے موٹر سائیکل مہم کا اہتمام کیا
نئی دہلی،17ستمبر ۔ ڈی جی ایم ایس کی نگرانی میں ہندوستانی آرمی میڈکل کور نے کارگل جنگ کی 20 ویں سالگرہ منانے کے ساتھ ساتھ
ہر دو برس ہونے والی اے ایم سی کی 55 ویں کانفرنس کے سلسلے میں ایک اے ایم سی موٹر سائیکل مہم کا اہتمام کیا۔اس کا مقصد ہندوستانی فوج کے اصل جانبازوں کی عزت افزائی کرنا ہے۔
اس فوجی مہم نے لداخ خطے کے سخت اور دشوار گزار راستوں سے ہوتے ہوئے دنیا کے آٹھویں سب سے اونچے درّوں تک اپنا 1505 کلو میٹر کا اپنا سفر طے کیا۔ یہ ایک ایسا کارنامہ ہے جو اس سے پہلے کبھی انجام نہیں دیا گیا۔
اپنے قیام کے بعد سے ہی آرمی میڈیکل کور اس طرح کی مہم جوئی کی کارروائیوں میں حصہ لے رہا ہے اور سخت دشوار پہاڑی راستوں میں تعینات ہمارے بہادرفوجیوں کو طبی امداد فراہم کررہا ہے۔چاہے یہ سیاچن گلیشئر میں دنیا کی سب سے اونچا جنگی میدان ہی کیو ں نہ ہو۔ راجستھان کا سخت گرمی والا ریگستان یا شمال مشرق کا سب سے گھنا اور خطرناک جنگلات ہی کیو ں نہ ہو۔ میڈیکل افسروں کے ساتھ ساتھ کور کے میڈیکل اسسٹنٹس نے اقوام متحدہ کی امن کارروائیوں سمیت ملک کے باہر اور ملک کے اندر مختلف مہم جوئی میں سرگرمی سے شرکت کی ہے۔
اس مہم کو 31 اگست 2019 کو جی او سی فائر اور فیوری کور کے لیفٹیننٹ جنرل وائی کے جوشی نے ہری جھنڈی دکھا کر روانہ کیاتھا۔اپنی مہم کے دوران اس ٹیم نے کرا کرم، کیلاش اور لداخ کی اونچائیوں کو فتح کرنے کے ساتھ ساتھ سیاچن بیس کیمپ کا دورہ کرکے بہادر شہید ہندوستانی جوانوں کو خراج عقیدت بھی پیش کیا۔ فوج کی آٹھ رکنی ٹیم کی قیادت ٹیم لیڈر کرنل راجیش ڈبلیو آدھو نے کی تھی۔ جو ایک کوہ پیما ہے اور ٹیم کے ڈپٹی لیڈر کرنل سوربھ بھاردواج کے ساتھ کرگل جنگ میں اپنی بہادر کے لئے شجاعت کا ایوارڈ جیت چکے ہیں۔ آرمی میڈیکل کور کی ٹیم میں میجر مہیش مہاتو، میجر ششی کانت، کیپٹن کرن سنگھ سدھو، حوالدار وینائک دھاملے، لانس نائک پنٹوداش اور لانس نائک ٹی کے سنگھ شامل ہیں۔
مہم کا پرچم مسلح افواج میڈیکل سروسز کے ڈائریکٹر جنرل ، لیفٹیننٹ جنرل ویپن پوری کی موجودگی میں آیور وگیان آڈیٹوریم آر اینڈ آر اسپتال میں لیفٹیننٹ جنرل انو بنرجی کے حوالے کیا جائے گا۔ اس منفرد کوشش سے نہ صرف ایک زبردست جذبہ پیدا ہوگا بلکہ ہندوستانی فوج کے تمام عہدوں میں مہم جوئی کے جذبے کو فروغ ملے گا۔ اس سے یہ بات بھی ثابت ہوگئی ہے کہ آرمی میڈیکل کور کے بہادر فوجی سخت اور مشکل حالات کا سامنا کرنے کے لئے پوری طرح اہل ہے اور انہوں نے مشکل حالات کا سامنا کرنے کی اپنی صلاحیت کا ثبوت دے دیا ہے۔
---------------------------------------
م ن۔ح ا ۔رض
U- 4209
(Visitor Counter : 42
وزارات ثقافت
ثقافت کی وزارت کے خود مختار ادارے آج انڈیا گیٹ پر سیاحوں کے لیے مختلف ثقافتی پروگراموں کا اہتمام کرتے ہیں
سائبر کرائم/سیکیورٹی پرفارمنس، پورٹریٹ پینٹنگ اور اسٹریٹ پلے سیر کرنے والوں کی توجہ کا مرکز رہے
- ثقافت کی وزارت کے تین بڑے خود مختار اداروں نے آج انڈیا گیٹ لان میں مختلف پروگراموں کا اہتمام کیا۔
- 13 نومبر کو بھی ثقافتی پروگرام منعقد کیے جائیں گے۔
- سائبر سیکیورٹی پر نیشنل اسکول آف ڈرامہ کے اسٹریٹ پلے نے لوگوں میں بیداری پیدا کی۔
- 'بین' پرفارمنس اور پورٹریٹ پینٹنگ آج لوگوں کے توجہ کا مرکز رہے۔
حکومت ہند کی وزارت ثقافت کے تین بڑے خود مختار اداروں نے آج نئی دلی کے انڈیا گیٹ لان میں مختلف پروگراموں کا اہتمام کیا۔ ان میں نیشنل اسکول آف ڈرامہ کا اسٹریٹ پلے، سنگیت ناٹک اکادمی کا میوزیکل بینڈ پرفارمنس، اور للت کلا اکادمی کا 'پورٹریٹ پینٹنگ' شامل تھا۔
کل بھی ثقافتی پروگرام منعقد کیے جائیں گے۔ 'پورٹریٹ پینٹنگ' شام 4 بجے شروع ہوگی، جبکہ ثقافتی پروگرام شام 6 بجے شروع ہوں گے۔
یہ ثقافتی پرفارمنس کلانجلی نام کی مہم کا حصہ ہے، جس کے تحت ہر ہفتے سینٹرل وسٹا میں ثقافتی پروگرام منعقد کیے جائیں گے۔
بھارت کی آزادی کے 75 سال پورے ہونے کے موقعے پر ، ثقافت کی وزارت بھارت کی آزادی کا امرت مہوتسو منا رہی ہے۔ نیشنل اسکول آف ڈرامہ بھارت کا ایک اہم تھیٹر ادارہ ہونے کے ناطے سال بھر اس جشن میں حصہ لے رہا ہے اور کئی پروگرام منعقد کر رہا ہے۔ جن پروگراموں کا انعقاد کیا گیا ان میں سے ایک بڑا پروگرام ہر ایک شخص ایک کی حفاظت کرے تھا، سائبر سیفٹی اور سیکیورٹی، اور دیگر پروگراموں کے ذریعے سماجی معاملات کے بارے میں بیداری پیدا کی گئی ، جیسے کہ خون کے عطیہ کے بارے میں بیداری۔ ڈرامے کا مقصد آن لائن دھوکہ دہی، سکیورٹی سے متعلق اقدامات اور قانونی سہولیات جیسے مختلف موضوعات پر لوگوں میں بیداری پیدا کی گئی ۔
سنگیت ناٹک اکادمی نے ایک اور پروگرام مشہور بین پلیئر جناب رامویر ناتھ جوگی اور ان کی ٹیم کی موسیقی کی پرفارمنس تھی۔ قابل غور ہے کہ بین بجانا موسیقی کی ایک قسم ہے جو قدیم زمانے سے رائج ہے۔ اسے بھارت میں بہت سے ناموں سے جانا جاتا ہے، جن میں 'تمبی'، 'ناگاسر'، 'سپیرا بنسوری'، 'ناگاسورم'، اور 'مہودی' شامل ہیں، اور لالہ کے کھلاڑی 'بین جوگی' کے نام سے جانے جاتے ہیں۔ اس کے ساتھ ہی، 13 نومبر 2022 کو دوسری پرفارمنس مریدنگم آرٹسٹ جناب پی ویتری بوپتی اور ان کی ٹیم ’رودرکشم‘ کی ہوگی۔
للت کلا اکادمی نے 'پورٹریٹ پینٹنگ' پروگرام کی میزبانی بھی کی جس میں 10 فنکاروں نے مختلف پینٹنگز جیسے پنسل اسکیچنگ، چارکول اسکیچنگ، اور واٹر کلر پینٹنگز بنائیں۔
ثقافت کی وزارت نے اکثر انڈیا گیٹ پر مہاتما گاندھی، گرودیو رابندر ناتھ ٹیگور اور راجہ رام موہن رائے کی یاد میں پروگرام منعقد کیے ہیں۔ وہ بہت سے سماجی مسائل اور موضوعات سے منسلک ہیں جن میں نیتا جی سبھاش چندر بوس جیسے مجاہدین آزادی سے لے کر خواتین کو بااختیار بنانے اور سائبر کرائم تک موضوعات شامل ہیں۔ اس میلے میں سبھی کا خیر مقدم ہے۔ یہ میلا تمام لوگوں کے لیے مفت ہے ۔ اس میلے میں نئے بھارت کی ابھرتی ہوئی تصویر دیکھیں۔
۔۔۔
ش ح ۔ اس۔ ت ح ۔
U – 12466
(Visitor Counter : 81
کوئلے کی وزارت
این ایل سی آئی ایل تالابیراپروجیکٹ کے ذریعہ این ٹی پی سی درلی پالی پاور اسٹیشن کو کوئلے کی سپلائی شروع کی گئی
نئی دہلی ، 15اکتوبر،2021
این ایل سی انڈیا لیمیٹڈ ،کوئلے کی وزارت کے انتظامیہ کنٹرول میں آنے والی این نورتن کمپنی ہے،اوڈیشہ ریاست میں تالابیرا اور کوئلے کی کانوں  کا آپریشن کرتی ہے۔
تالابیرا اور اوسی پی میں مالی سال 21-2020 سے پیداوار شروع کی گئی ہے اور یہ اپنے آخری استعمال پلانٹ ،این ٹی پی ایل،توتی کورن ،تمل ناڈو کو کوئلے کی سپلائی کررہا ہے۔اس کے علاوہ ملک میں کوئلے کی سپلائی کی ضرورتوں کو پورا کرنے کےلئے،آخری استعمال پلانٹ کی ضرورت کو پورا کرنے کے بعد کوئلے کی اضافی مقدار کو کوئلے کی وزارت کے ذریعہ مناسب اجازت کی حصولیابی کے ساتھ،ای – نیلامی کے ذریعہ سے لے بازار میں کوئلے کی فروخت کرتا ہے۔
کوئلے کی وزارت کے ذریعہ بجلی کے شعبہ میں کوئلے کی سپلائی بڑھانے کی سمت میں سبھی کوششیں کی گئی ہیں اور کیپٹو کوئل بلاکوں سے بجلی کے شعبہ کی طرف سپلائی کو ڈائورٹ کرنے اور بڑھانے کا فیصلہ کیا گیا ہے۔وزارت نے این ٹی پی سی کو ان کے بجلی پلانٹ کےلئے تالابیرا اور کانوں سے کوئلے کی سپلائی کی پیش کش کی ہے۔
اس سلسلے میں دونوں کمپنیوں نے ایک ساتھ مل کر تالا بیرا اور او سی پی سے این ٹی پی سی  کو کوئلے کی سپلائی شروع کرنے کا کام کیا ہے۔اوڈیشہ حکومت کے کان محکمے کے ذریعہ وقت پر تعاون اور ضروری کوئلہ تقسیم پرمٹ کے حصول کے ساتھ ہی،کوئلے کی وزارت کی ہدایت کے 24گھنٹے کے اندر کل ہی درلی پالی پاور اسٹیشن کو کوئلے کی تقسیم شروع کردی گئی ہے۔
کامرس اور صنعت کی وزارتہ
ایف ٹی ایز
اب تک، ہندوستان نے اپنے تجارتی شراکت داروں کے ساتھ گزشتہ پانچ سال کے دوران 13 آزاد تجارتی معاہدوں  پر دستخط کیے ہیں، جن میں 3 معاہدے، یعنی ہندوستان-ماریشس جامع اقتصادی تعاون اور شراکت داری کا معاہدہ ، ہندوستان-یو اے ای جامع شراکت داری معاہدہ  اور ہندوستان-آسٹریلیا اقتصادی تعاون اور تجارتی معاہدہ  پر کئے گئے دستخط شامل ہیں۔ ہندوستان کے دستخط شدہ ایف ٹی اے کی فہرست درج ذیل ہے۔
|
|
نمبر شمار
|
|
معاہدے کی فہرست
|
|
1
|
|
بھارت سری لنکا آزاد تجارتی معاہدہ 
|
|
2
|
|
جنوبی ایشیائی آزاد تجارتی علاقے سے متعلق معاہدہ 

|
|
3
|
|
بھارت نیپال تجارتی معاہدہ
|
|
4
|
|
تجارت، کامرس اور ٹرانزٹ سے متعلق بھارت بھوٹان معاہدہ
|
|
5
|
|
بھارت -تھائی لینڈ ایف ٹی اے - ارلی ہارویسٹ اسکیم 
|
|
6
|
|
ہندوستان-سنگاپور جامع اقتصادی تعاون معاہدہ 
|
|
7
|
|
بھارت-آسیان سی ای سی اے - اشیا، خدمات اور سرمایہ کاری کی تجارت میں معاہدہ 
|
|
8
|
|
ہندوستان-جنوبی کوریا جامع اقتصادی شراکت داری معاہدہ 
|
|
9
|
|
بھارت-جاپان سی ای پی اے
|
|
10
|
|
بھارت-ملائیشیا سی ای سی اے
|
|
11
|
|
ہندوستان-ماریشس جامع اقتصادی تعاون اور شراکت داری معاہدہ 
|
|
12
|
|
بھارت- یو اے ای سی ای پی اے 
|
|
13
|
|
ہندوستان –آسٹریلیائی اقتصادی تعاون تجارتی معاہدہ  
 دستخط شدہ، لیکن ابھی لاگو ہونا باقی ہے۔
اس کے علاوہ، ہندوستان نے درج ذیل 6 محدود کوریج ترجیحی تجارتی معاہدے  پر دستخط کیے ہیں:
|
|
نمبر شمار
|
|
معاہدے کی فہرست
|
|
1
|
|
ایشیا پیسفک تجارتی معاہدہ 
|
|
2
|
|
تجارتی ترجیحات کا عالمی نظام 
|
|
3
|
|
سارک ترجیحی تجارتی معاہدہ 
|
|
4
|
|
ہندوستان-افغانستان پی ٹی اے
|
|
5
|
|
ہندوستان- ایم ای آر سی او ایس یو آر پی ٹی اے
|
|
6
|
|
ہندوستان- چلی پی ٹی اے
وقتاً فوقتاً اعداد و شمار کے تجزیے اور اسٹیک ہولڈرز کی مشاورت کے لحاظ سے کیے گئے ایف ٹی ایز کے اقتصادی اثرات کے جائزے سے یہ بات سامنے آئی ہے کہ ایف ٹی اے شراکت داروں کے ساتھ برآمدات اور درآمدات دونوں میں اضافہ ہوا ہے۔
یہ معلومات کامرس اور صنعت کی وزارت میں وزیرمملکت محترمہ انوپریہ پٹیل نے آج لوک سبھا میں ایک تحریری جواب دی۔